
DYMUNIAD DA I'R BRENIN. 


Mawr lwyddiant a ddymunaf 
Ir Brenin Sior yn awr, 
Boed yntau'n wir deyrngarol 
I Frenin nef a llawr ; 
Ac ynddo ymddirieded 
Am gyfarwyddyd llawn, 
Beth bynag all ymgodi, 
Fel bo'n gweithredu'n iawn. 


Myfyrio'i gyfraith sanctaidd 
A'i gwna yn gadarn un 
Ilywodraethu'r deyrnas 
Yn ofn Duw ei Hun; 
Gan geisio am gyfiawnder 
Trwy'r Ymerodraeth fawr, 
Fel na bo'r cry'n gormesu, 
Ond helpu'r gwan ar lawr. 


Mae'r brenin dan ei goron 

Yn teimlo pwys ei swydd, 
Ei gysur yw fod ganddo 

Fawr lu yn carui lwydd; 
Arosed drwy ei ddyddiau 

Yn mharch ei ddeiliaid oll, 
Hir oesi wisgo'r goron 

Yn llawn heb berlyn ngholl, 


Yr hoff Frenines hefyd, 
A'i bywyd llawn o swyn, 
A foi'r Brenin beunydd 
Yn wir gymhares fwyn ; 
Cyd-ddwyn a'u gilydd byddont 
Heb deimlo'r iau yn drom, 
A'u hanwyl blant fo'n tyfu 
Heb beri iddynt siom. 


Tr Brenin Sior a'i deulu 

Boed cysur a mwynhad 
Wrth geisio lles y werin 

Yn mhob ryw dref a gwlad ; 
Ei holl gynghoriaid hefyd 

Fo'n bwyllog wyth y llyw, 
Yn hwylio llong deddfwriaeth 

Wrth reol gair ein Duw. 


Byw'n wastad wrth ewyllys 

Ei Frenin mawr a'i Dduw, 
Fo'r brenin Sior y Pumed 

Heb wyro tra fo byw; 
A_ brenin tangnefeddus 

A fyddo fel ei dad, 

A'i fryd ar lunio heddwch 

Heb feth rhwng gwlad a gwlad. 


Ei nerth o hyd fydd teimlo 
Llaw'r Arglwydd gydag ef, 
Ac yntau'n pwyso beunydd 
Ar gymhorth pur y nef; 
Boed ffyddlawn hyd y diwedd, 
Caiff urddas mwy'n y man, 
Hardd goron fawr y bywyd 
Roi'r iddo'n fythol ran. 


Ti, Frenin y Breninoedd, 

A Llywiwr mawr y byd, 
Boed dy amddiffyn sanctaidd 
Ar Brydain Fawr o hyd ; 
A phob rhyw drefedigaeth 
Sydd ini'n fach a mawr, 

O cadw ni a'n brenin, 
Dduw, cadw ni bob awr. 


Caerdydd, WM, DAviEs (Cymry Fydd). 

